આ બાબતે સ્થાનિક લોકોએ કહ્યું હતું કે ‘વર્ષોથી ઘાટકોપર વિસ્તારના ગાર્ડન ડિપાર્ટમેન્ટના નિયમ પ્રમાણે સવારે પાંચથી બપોરે ૧૨ વાગ્યા સુધી અને સાંજે પાંચથી રાતે ૯ વાગ્યા સુધી ગ્પ્ઘ્નાં ગાર્ડનો ખુલ્લાં હોવા જોઈએ, પરંતુ ઘાટકોપરમાં ૬૦ ટકા ગાર્ડન બપોરે બંધ રહેતાં જ નથી અને જો બપોરના સમયે બંધ હોય તો પણ ગાર્ડનની અંદર કોઈક કપલ કે સિગારેટ પીતો યુવક નજરે ચડે છે. જોકે માર્ચ મહિનાના અંતમાં મિડ-ડે LOCALએ પ્રસિદ્ધ કરેલા અહેવાલ બાદ જાગૃત નાગરિકો અને સામાજિક કાર્યકરો સફાળા જાગ્યા હતા અને ગાર્ડનમાં થતી હરકતો પર પ્રતિબંધ લાવવા મીટિંગ પણ ગોઠવી હતી. ત્યાર બાદ દરેક ગાર્ડનમાં પોસ્ટરો લગાડવામાં આવ્યાં છે કે જો કોઈ અહીં શરમની સીમા પાર કરશે તો તેના પર દંડાત્મક કાર્યવાહી થશે, પરંતુ આ પોસ્ટરો લગાડવાથી ગાર્ડનમાં આવતા પ્રેમી પંખીડા અને અડ્ડો જમાવીને બેસતા ચરસીઓ પર રોક નહીં લગાડી શકાય એ માટે ગાર્ડનમાં સિક્યૉરિટી વધારવી આવશ્યક છે.’